
AVIZ

asupra propunerii legislative de modificare a Legii nr. 290-27 iunie 2003 privind acordarea de despăgubiri sau compensaţii cetăţenilor români, pentru bunurile proprietate a acestora, sechestrate, reţinute sau rămase în Basarabia, Bucovina de Nord şi Tinutul Herţa, ca urmare a stării de război şi a aplicării Tratatului de Pace între România şi Puterile Aliate şi Asociate, semnat la Paris la 10 februarie 1947
Cu adresa nr.PL.X.104  din  28 februarie 2007, Biroul Permanent conform art. 95 din Regulamentul Camerei Deputaţilor, republicat, a sesizat, în procedură de urgenţă, pentru examinare şi avizare Comisia pentru buget, finanţe şi bănci cu propunerea legislativă de modificare a Legii nr. 290-27 iunie 2003 privind acordarea de despăgubiri sau compensaţii cetăţenilor români, pentru bunurile proprietate a acestora, sechestrate, reţinute sau rămase în Basarabia, Bucovina de Nord şi Tinutul Herţa, ca urmare a stării de război şi a aplicării Tratatului de Pace între România şi Puterile Aliate şi Asociate, semnat la Paris la 10 februarie 1947.
In urma examinării propunerii legislative, în şedinţa din data de 14 martie 2007 , Comisia, cu majoritate de voturi, a hotărât întocmirea unui aviz negativ.

